Logo "100-Vjet Pavarësi"

Logo "100-Vjet Pavarësi" është logoja e zgjedhur nga Ministria e Turizmit, Kulturës, Rinisë dhe Sporteve e Shqipërisë që do të përdoret për gjithë aktivitet që do të zhvillohen në kuadër të 100 vjetorit të pavarsisë së popullit shqiptar.

Përdorimi
Me 10 nëntor 2011, Këshilli i Ministrave, “Për krijimin e Komisionit Shtetëror për Organizimin e Veprimtarive Festive për “Vitin e 100-Vjetorit të Pavarsisë së Shqipërisë”, me propozimin e ministrit të Turizmit, Kulturës, Rinisë dhe Sporteve, Komisioni Shtetëror për Organizimin e Veprimtarive Festive për “Vitin e 100-vjetorit të Pavarësisë së Shqipërisë”, miratoi logon kombëtare të 100-Vjetorit të Shpalljes së Pavarësisë, së bashku me shkrimin “100-Vjet Pavarësi” .

Logoja kombëtare e 100-Vjetorit të Shpalljes së Pavarësisë mund të përdoret në :

  Dekretet e Presidentit;  
  Vendimet  Kuvendit;  
  Aktet e Këshillit të Ministrave;   
  Urdhrat dhe udhëzimet e Kryeministrit;  
  Urdhrat dhe udhëzimet e ministrave;  
  Urdhrat dhe udhëzimet e titullarëve të institucioneve në varësi të Kryeministrit dhe ministrave;  
  Urdhrat dhe udhëzimet e titullarëve të institucioneve në varësi të Kuvendit;  
  Vendimet e institucioneve të qeverisjes vendore;  
  Urdhrat dhe udhëzimet e titullarëve të institucioneve të qeverisjes vendore;  
  Urdhrat dhe udhëzimet e rektoratit të universiteteve;  
  Dokumentet e krijuara nga autoritetet publike;  
  Veprimtaritë e organizatave jofitimprurëse, kur ato zhvillohen në kuadër të 100-Vjetorit të Pavarësisë. Për përdorimin e logos 
organizatat njoftojnë Ministrisë e Turizmit, Kulturës dhe Sporteve.

Përmasat

Përmasat e logos në një letër format A4 janë: e lartë: 34.5 mm; e gjerë: 36 mm; shkrimi “100 Vjet Pavarësi” vendoset në mes, poshtë flakadanit shqiponjë, dhe është 20.5 mm i gjerë e 3.6 mm i lartë. Logoja vendoset gjithmonë lart, djathtas. Ajo qëndron rreth 15 mm larg skajit anësor dhe 15 mm poshtë skajit të sipërm të letrës në faqen e parë të aktit ose dokumentit, sipas modelit nr.2, që i bashkëlidhet këtij vendimi.

Leja e përdorimit

Ndërsa "Për Miratimin e Logos Kombëtare të 100-vjetorit të Pavarësisë, së bashku me shkrimin e 100-Vjet Pavarësi, dhe për mënyrën e Përdorimit të saj" shihni Lejën e përdorimit, Vendimi nr.1, datë 09.05.2012 .

Burimi

Kategoria:Shqipëri
Kategoria:100-Vjet Pavarësi